
4980  Златоград,   Смолянска област, ул. ”Стефан Стамболов” № 1

тел/факс: (03071) 2589; 2048; www.zlatograd.bg    E-mail:  obs_zlatograd@abv.bg

                        
 Препис – решение:

Прието на редовно  заседание на ОбС – Златоград, проведено на  27.05.2014 г., Протокол №56
ПО ТОЧКА: 12
ОТНОСНО: ДЗ от Кмета на Община Златоград с изх. №61-00-155/15.05.2014 г., по вх. №ОС-290/15.05.2014 г., относно: Проект на Наредба за изменение и допълнение на Наредба № 8 на Общински съвет Златоград за определянето и администрирането на местните такси и цени на услуги (вс. ПК)

ОбС прие 
РЕШЕНИЕ № Е 696
На основание чл.21, ал.1, т.7 и ал.2 от ЗМСМА, чл. 9 от Закона за местните данъци и такси, чл.30, ал.2 от Закона за опазване на земеделските земи и чл. 79 от АПК, Общински съвет Златоград, 

РЕШИ:

I. Приема Наредба за изменение и допълнение на Наредба № 8 за определянето и администрирането на местните такси и цени на услуги,  приета  с Решение № Д 72/28.03.2008г., изменена с Решение № Д 143/30.06.2008г., изменена и допълнена с Решение № Д 312/26.02.2009г., изменена с Решение № Д 440/11.09.2009г., Решение № Д 555/30.01.2010г., Решение № Д 629/28.04.2010г., Решение № Д 646/10.05.2010г., допълнена с Решение № Д 682/27.07.2010г., Решение № Д 646/10.05.2010 г., в сила от 01.06.2010 г., изм. с Решение № Д 712/20.08.2010 г., в сила от 27.09.2010 г., Решение № Д 725/29.09.2010г. и изменена с Решение № Д 777/27.01.2011г. (в сила от 01.01.2011г.), Решение № Д 874/29.06.2011г. (в сила от 01.07.2011г., Решение № Е68/26.03.2012г. (в сила от 01.04.2012г ), допълнена с Решение № Е 163/27.04.2012г., изм. и доп. с Решение № Е 214/26.06.2012г., в сила от 26.06.2012г., изм. и доп. с Решение № Е 215/26.06.2012г., в сила от 26.06.2012г.; изм. и доп. с решение № Е 217/26.06.2012г., в сила от 26.06.2012г.;  изм. и доп. с Решение № Е 285/30.10.2012г., в сила от 01.12.2012г.; изм. и доп. с Решение № Е 320/28.12.2012г., в сила от 01.01.2013г.; доп. с Решение № Е 322/28.12.2012г., изм. и доп. с Решение № Е 520/28.08.2012г., в сила от 01.09.2013г., на Общински съвет Златоград, както следва:

§ 1.   В  глава втора:  Местни такси, в Раздел Х: Други местни такси, определени със закон, се създава нов член 66а със следното съдържание:

„Чл.66а (1) При промяна на предназначението на земеделска земя от общинския поземлен фонд (ОПФ)  на Община Златоград за неземеделски нужди, включително в случаите по чл. 29, ал.3 и ал. 4 от ЗОЗЗ се заплаща такса на основание чл. 30, ал. 2 от ЗОЗЗ.

 (2) Размерът на таксата за промяна на предназначението на земеделска земя от ОПФ се определя  по Приложение №  12.

§ 2.  Създава се ново Приложение №  12 към чл.66а.

§ 3.  В Приложение № 10 към чл. 68 от Наредба 8 се променя т. 34 и се добавя нова точка 77:

	34.
	Провеждане на тъжни ритуали:

- организиране и провеждане на погребение
	2,00

12,00

	77.
	Право на ползване на общинска сграда – Чалъкова къща в гр. Златоград за 24 часа

(върху цената се начислява ДДС)
	120,00


§ 4.  Изменението и допълнението на наредбата влиза в сила от 01.06.2014 г.

§ 5. Останалата част от Наредба № 8 на Общински съвет Златоград за определянето и администрирането на местните такси и цени на услуги остава непроменена.

	                      Резултат от поименното гласуване:

	Общ брой

 съветници
	Общ брой 

гласували
	Гласували 

“за”
	Гласували

“против”
	Гласували ”въздържал се”

	17
	11
	11
	0
	0


адв. Григор Джангалов
Председател на Общински съвет 
на Община Златоград 
Изготвил:
Светла Чаушева, 
Мл. експерт „Канцелария ОбС”  
                                                                                      Приложение към Решение № Е 696/27.05.2014 г. 

Приложение № 12 към чл.66а от Наредба № 8 на ОбС Златоград за определянето и администрирането на местните такси и цени на услуги

Определяне на таксата за промяна на предназначението на земеделска земя от  общинския поземлен фонд (ОПФ) на Община Златоград за неземеделски нужди

І. Размерът на таксата за промяна на предназначението на земеделска земя от общинския поземлен фонд се определя от:

1. бонитетната категория на земеделската земя, посочена в акта за категоризация, изготвен съгласно Наредбата за категоризиране на земеделските земи при промяна на тяхното предназначение (ДВ, бр. 90 от 1996 г.);

2. размера на земята, включена в границите на определената площадка или трасе на обекта;

3. местонахождението на земята съобразно категорията на населеното място, определена по реда на чл.36, ал.2 от Закона за административно-териториалното устройство на Република България;

4. вида на обекта;

5. възможността за напояване.

ІІ. Размерът на таксата се определя по формулата:

Т = СББ  х  К площ х  К к  х  К пол,

където:

Т е таксата за промяна на предназначението на 1 дка земеделска земя (лв.);
СББ - средният бонитетен бал за съответната категория земеделска земя при неполивни условия; за некатегоризируема земя СББ е 2,5;

Кплощ - коефициентът за площта на земята, необходима за обекта;

Кк - коефициентът за категорията на населеното място;

Кпол - коефициентът за поливност.

1. Коефициентът за площта на земята (К площ) се определя в зависимост от размера на земята, необходима за обекта, и от вида на обекта, както следва:

1.1. за обектите по т.ІІІ:

а) при площ до 1 дка включително – 2.00;

б) при площ над 1 до 5 дка включително – 3.00;
в) при площ над 5 до 10 дка включително – 4.00;

г) при площ над 10 дка – 5.00;
1.2. за обектите по т.ІV, независимо от размера на площта, която се засяга – 2.00;

1.3. за имоти, които са разположени в едно и също землище и за които предложения за промяна на предназначението са внесени от един и същ собственик или лице, което има право да строи в чужд имот, коефициентът за площ по т.1.1 се определя въз основа на сумата от площите на всички имоти, независимо от броя на изработените за тях подробни устройствени планове.

3. Коефициентът за категорията на населеното място (Кк) се определя в  зависимост от групата по категория на населеното място и от вида на обекта, както следва:

	Групи по категория


	Вид на обекта

	
	по т.ІІІ. 
	по т.ІV

	1
	2
	3

	Земеделски земи в землището на гр. Златоград (ІІІ категория)
	13
	1.2

	Земеделски земи в землищата на с. Старцево, с. Долен и с. Ерма река (V категория) 
	9
	0.8

	Земеделски земи в землищата на с. Аламовци, с. Страшимир, с. Пресока, с. Цацаровци, с. Кушла, Фабрика, Мързян (VІІ и VІІІ категория) 
	6
	0.5


3. За линейни обекти, коефициентът по т.2  е 1.00;

4. Коефициентът за поливност:

-  при поливни условия е 1.20;

-  при неполивни  условия – 1.00;

ІІІ. Размерът на таксата се определя по реда на т.ІІ, като се ползва съответният коефициент в колона 2 на таблицата към т.ІІ.2, при промяна на предназначението на земеделската земя за изграждане на:

1. търговски обекти;

2. производствени обекти;

3. складови обекти;

4. административни обекти;

5. курортни обекти;

6. туристически и спортни обекти;

7. жилищни и вилни сгради, паркинги и гаражи.

ІV. Размерът на таксата се определя по реда на т.ІІ, като се ползва съответният коефициент в колона 3 на таблицата към т.ІІ.2, при промяна на предназначението на земеделската земя за изграждане на:

1.обекти – публична държавна и публична общинска собственост

2. здравни обекти;

3. обекти на науката, образованието и културата;

4. обекти на енергетиката и транспорта;

5. обекти със социално предназначение;

6. обекти за опазване и възстановяване на околната среда;

7. обекти, свързани с отстраняване на природни бедствия и аварии;

8. обекти на отбраната и националната сигурност;

9. обекти, свързани с производството, съхранението и преработката на селскостопанска продукция, както и обекти на хранително-вкусовата промишленост; стокови тържища за непреработена растителна и животинска продукция; обекти за съхраняване, поддържане и ремонт на селскостопанска техника;

10. хидромелиоративна инфраструктура;

11. игрални полета на игрища за голф.

V. Таксата се заплаща от инвеститора на обекта или лицето, което има право да строи в земеделска земя от общинския поземлен фонд, след постановяване на положително решение по чл.24, ал.2 от ЗОЗЗ  за промяна на предназначението на земеделска земя от комисията по чл.17, ал.1 от ЗОЗЗ.

1. Размерът на таксата за всеки конкретен обект се определя от комисия, назначена от кмета на общината и се отразява в оценителен протокол. Протоколът на комисията, утвърден от кмета на общината, се връчва на инвеститора на обекта или на лицето, което има право да строи в земеделска земя от общинския поземлен фонд, по реда на АПК.

2. За определяне размера на таксата, инвеститора подава заявление в Общинска администрация Златоград, придружено с:

2.1.документ за постановено положително решение за промяна на предназначението на земеделска земя от комисията по чл.17, ал.1 от ЗОЗЗ;

2.2. заверено копие от акта за категоризиране на земеделската земя от ОПФ при промяна на нейното предназначение;

2.3. заверено копие от удостоверението за поливност на земеделската земя от ОПФ;

2.4. заверено копие от документа за собственост на земеделската земя или документа за учредени вещни права или сервитути;

3. Таксата се заплаща еднократно в едномесечен срок от връчване на оценителния протокол по предходната точка, но не по-късно от три месеца от съобщаването на решението по чл. 24, ал. 2 от ЗОЗЗ за промяна предназначението на земеделската земя, в брой в касата на общината или по банковата и сметка. Решението губи правно действие, когато таксата не е заплатена в тримесечния срок.

4. При изграждане на оранжерии, разсадници и други обекти за производство на земеделска продукция, такса се заплаща само за тази част от земята, която се застроява със спомагателни сгради, съоръжения и комуникации и от нея пряко не се получава земеделска продукция.

5.  Таксата за всички спомагателни и допълнителни обекти, за инженерната инфраструктура и комуникациите, намиращи се във и извън границите на площадката (трасето) на основния обект, се определя в зависимост от вида на обекта, за който се иска промяна на предназначението на земеделските земи.

6. Не се заплаща такса за строителство при условията на чл.4, ал. 2 от Закона за собствеността и ползването на земеделските земи; за засаждане на горски дървесни видове; за земи изключени от строителните граници на населените места, определени със застроителен и регулационен план или с околовръстен полигон, когато отново се иска включването им в същите граници; за строителство, свързано с прилагане на технологии и мероприятия по чл. 7 от ЗОЗЗ, както и за земи, предоставени безвъзмездно въз основа на акт на Министерския съвет на инвеститори по приоритетни инвестиционни проекти;  за изграждането на обекти публична държавна или публична общинска собственост.

7. При отмяна на решението за промяна на предназначението на земята, както и в случаите по чл.24, ал.5, т.2 и 3 от ЗОЗЗ, заплатената такса по т.V.3  не се възстановява.

8. Таксите по Приложение № 12 на наредбата се внасят в бюджета на Община Златоград.

адв. Григор Джангалов

Председател на Общински съвет 
на Община Златоград 

